TATA PANGIBADAH MINGGU 11 DESEMBER 2022 TABUH 09.00 WIIK GUSTI RAWUH MILUJENGAKEN KITA PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Loncèng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Ing Minggu Advèn kaping 3 samangké, sumangga kita sowan mareg ing ngarsanipun Gusti Allah wonten ing pangibadah punika kanthi kabingahaning manah. Minggu Advèn kaping tiga punika Minggu kabingahan utawi dipun sebat Gaudète Sunday. Kita kabereg supados ngantuantu rawuhipun Juru Wilujeng kanthi kabingahaning manah, mboten kanthi petenging ulat, awit rawuhipun kanggé milujengaken kita. Citraning manungsa sampun risak amargi dosa. Namung déning pakaryan kawilujengan saking Gusti Allah, kita pikantuk pangluwaran saking dosa. Awit rawuhipun Sang Kristus ndandosaken gesanging manungsa kebak pangajeng-ajeng, sumangga kita sami asukabingah.Pinuji Gusti! Pasamuwan ngidungaken KPJ 26. PINUJI GUSTI Pinuji Gusti kang nitahken jagad, siyang ratri tan kendhat ngganjar sih-rahmat. Haléluya, sagung puji tansah konjuk Gusti. Haléluya, sagung bekti mring Ratu Swargi. (Pasrah tinampi Kitab Suci, laré-laré Sekolah Minggu tumuju sangajenging sanctuary) Pinuji Gusti Sang Jurubasuki, kang ngurbanken sarira nebus manungsa. Haléluya, sagung puji tansah konjuk Gusti. Haléluya, sagung bekti mring Ratu Swargi. VOTUM PF U : Pangibadah Minggu Advèn kaping tiga punika kita purwakani kanthi pangaken : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer GUSTI RAWUH MILUJENGAKEN KITA. Waosan sepisan kapethik saking Yésaya 35:1-10, ingkang dipuntanggapi kanthi waosan Mazmur 146:5-10. Waosan kaping kalih kapethik saking Yakobus 5:7-10. Déné waosan Injil kapethik saking Matius 11:2-11. (PF mberkahi laré-laré Sekolah Minggu) Komisi Liturgika GKJ Kabluk Semarang -- 1
PF : Anak-anak kang daktresnani, "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga- muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 96. TYAS KITA DIMÈN SLAMANYA BUNGAH Tyas kita dimèn slamanya bungah lan sukarena, déné Sang Rama ing swarga nganggep putra mring kita. Reff. Mara tansah abebungah saben dina antruk trang. Dalaning urip éndah apadhang, mara tansah dèn girang. Hyang Agung kang njangkung kita, angreksa sing panggoda Sih-rahmatnya kang anglipur, paring kuwat santosa. Reff. Pasamuwan Lenggah MAWAS DHIRI LAN SIH RAHMAT PL : Sumangga kita nelangsani sakathahing dosa dalah panerak kita ing salebeting gesang sesarengan. Kita asring nglirwakaken katresnan dhateng sesami lan natoni manahipun sesami. Sumangga kita ngonjukaken pandonga sacara pribadi ing salebeting manah kita lan nelangsani dosa kita. (Umat ndedonga sacara pribadi, ngakeni kalepatan lan dosa-dosanipun, kairingan déning lelagon musik - instrumèntalia - KPJ 46) PL : Wonten ing katresnanipun Sang Kristus, kawula nyadhong pangapunten saha kekiyatan. U : AMIN. Pasamuwan ngidungaken KPJ 46. AWIT KATHAH DOSA KULA Awit kathah dosa kula, mila tansah kèmengan. Gusti kang madhangi manah myang tuking kabingahan. Kula mboten purun malih karya sékél Paduka; badhé tansah tuhu setya, tresna ing salaminya. Pasamuwan Jumeneng PF : Punika pawartos sih-rahmat kanggé kita sami lumantar Kitab Yésaya 12:1-3, ingkang makaten: "Bakal tekan wektuné wong-wong padha menyanyi mengkéné, "Dhuh Allah, kawula saos sokur dhateng Paduka margi Paduka ngukum kawula, nanging sakmenika sampun luwar. Allah sing ngluwari aku; aku bakal kumandel lan ora kuwatir, merga Allah sing paring kekuwatan marang aku. Panjenengané kuwi pepujanku, lan tuké pitulunganku. Kaya banyu gawé segeré wong ngorong, mengkono uga umaté Allah padha Komisi Liturgika GKJ Kabluk Semarang -- 2
bungah-bungah samasa dipitulungi déning Allah."" Makaten pawartos sih- rahmat saking Gusti. U : PUJI SOKUR KONJUK GUSTI ALLAH. Pasamuwan ngidungaken KPJ 355. WONTEN PUNDI DUNUNGING GESANG Wonten pundi dununging gesang ingkang mengku katentreman? Wonten pundi Sang Jinebadan ingkang nuntun mring kaswargan? Reff. Kang kapireng swaraning puji ngumandhang anèng pamujan, mung Sang Kristus yéku sumbering katentreman wah kaswargan. Dhateng pundi tangis linipur amrih manggih kaayeman? Ing pundi korining pitobat, dimèn manggiha kaswargan? Reff. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking kitab Nabi YÉSAYA 35:1-10 1 Ara-ara lan lemah mati bakal padha bungah-bungah, lan kembang-kembang padha megar ing ara-ara samun. 2 Kaya kembang mawar sing abyor megar bebarengan, mengkono enggoné padha surak-surak saka bungahé. Éndahé kaya Gunung Libanon, lan suburé kaya Lebak Karmèl lan Saron. Saben wong bakal nyawang kamulyané Pangéran, kaluhurané lan pangwasané. 3 Tangan sing lemes ora bisa ngglawat padha kuwatna, lan dhengkul sing théklok padha jejegna. 4 Saben wong sing semplah atiné kandhanana, "Sing tatag lan aja wedi! Pangéran bakal rawuh mitulungi kowé, lan bakal nggebag para mungsuhmu." 5 Wong wuta bakal bisa ndeleng, wong budheg bakal bisa krungu. 6 Wong lumpuh bakal mlumpat kaya menjangan, wong bisu bisa surak-surak, ing segara wedhi bakal metu banyuné, lan kali-kali bakal mili ana ing ara-ara samun. 7 Tanah sing panas mau bakal malih dadi tlaga, lan lemah sing garing bakal metokaké tuk pirang-pirang. Panggonan sing lumrahé dienggoni asu ajag, bakal kethukulan suket lan glagah. 8 Ing kono bakal ana dalané gedhé sing karan, "Dalaning Kasucèn." Wong dosa ora bakal ngambah dalan kuwi, lan bakal ora ana wong tanpa-budi sing nasaraké wong sing ngambah dalan mau. 9 Ing kono bakal ora ana singané, lan kéwan galak liyané iya ora saba ing kono. Wong sing padha dislametaké déning Pangéran bakal padha ngambah dalan kuwi. 10 Wong-wong mau bakal teka ing Yérusalèm kanthi bungah, karo memuji lan surak-surak. Selawasé bakal padha nemu kabegjan, lan sajegé bakal ora nandhang prihatin lan kasusahan. Makaten Sabdanipun Gusti. : PUJI SOKUR KONJUK GUSTI! U Komisi Liturgika GKJ Kabluk Semarang -- 3
Tanggapan L2 : Tanggapan kawaosaken saking MAZMUR 146:5-10. Begja wong sing duwé Allahé Yakub dadi juruslameté, U L2 U L2 U : WONG KANG PENGAREP-AREPÉ MUNG MARANG PANGÉRAN ALLAHÉ. : Kang nitahaké langit lan bumi, : SEGARA LAN SAISINÉ KABÈH, : kang selawasé netepi janjiné. : KANG PARING ADIL MARANG WONG KANG DIANIAYA, NGOLÈHAKÉ PANGAN MARANG WONG KANG KELUWÈN. L2 U L2 U L2 U : Allah ngluwari wong sing ditawan. : PANJENENGANÉ NGELÈKAKÉ MRIPATÉ WONG WUTA, : nangèkaké wong sing tiba, : LAN NGASIHI PARA WONG MURSID. : Allah ngreksa marang wong neneka, : BOCAH LOLA LAN WONG RANDHA PADHA DISANTOSAKAKÉ, NANGING DALANÉ WONG DURAKA DIÉNGGOKAKÉ. L2 U : Allah jumeneng Raja langgeng selawasé. : ALLAHMU HÉ SION, ORA ÉWAH GINGSIR SELAWASÉ TURUN-TEMURUN! HALÉLUYA! Waosan Kaping Kalih L3 : Waosan kaping kalih saking YAKOBUS 5:7-10. 7 Para sedulur! Mulané padha sing sabar nganti sarawuhé Gusti. Delengen sepira sabaré wong tani enggoné ngentèni pametuning buminé, sing gedhé ajiné. Kanthi sabar enggoné ngentèni tekané udan ing mangsa rendheng. 8 Mengkono uga kowé kudu padha sabar. Padha dimantep ing pengarep-arep, awit dina rawuhé Gusti wis cepak. 9 Hé para sedulurku! Aja padha ngresula lan nenacad, supaya kowé aja padha diukum déning Gusti Allah. Awit sing ngasta pengadilan wis mèh rawuh. Panjenengané wis jumeneng ana ing ngareping lawang. 10 Hé para sedulur, padha élinga karo para nabi sing padha ngandika atas asmané Allah. Tirunen sabar lan mantepé sajroné nandhang sangsara. Makaten Sabdanipun Gusti. : PUJI SOKUR KONJUK GUSTI! U Pasamuwan Jumeneng Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun MATIUS 11:2-11. 2 Nabi Yohanes sing nalika semana ana ing pakunjaran, mireng pawartos bab pakaryané Gusti Yésus. Nabi Yohanes nuli ngutus muridé sawetara sowan marang Gusti Yésus, supaya nyuwun pirsa mengkéné: 3 "Menapa Panjenengan menika ingkang badhé rawuh, kados ingkang dipun ngandikakaken déning para nabi? Menapa kawula taksih kedah ngentosi tiyang sanèsipun?" 4 Gusti Yésus mangsuli: Komisi Liturgika GKJ Kabluk Semarang -- 4
"Padha balia, aturna marang Nabi Yohanes apa sing kokrungu lan kokdeleng: 5 Wong wuta padha bisa ndeleng, wong lumpuh padha bisa mlaku, lan wong lara kusta padha kawarasaké; wong budheg bisa ngrungu, wong mati padha diuripaké, lan wong mlarat padha kawartanan Injil. 6 Begja wong sing precaya marang Aku tanpa mangu-mangu!" 7 Sapungkuré para muridé Nabi Yohanes, Gusti Yésus banjur ngandika marang wong akèh sing lagi padha ana ing kono bab Nabi Yohanes Pembaptis, mengkéné: "Kowé padha marani Nabi Yohanes ana ing ara-ara samun padha arep ndeleng apa? Apa arep ndeleng glagah sing kena ing angin? 8 Apa sejatiné sing kepéngin kokdeleng? Apa wong sing nganggo sandhangan mentèrèng? Wong sing padha nganggo sandhangan mentèrèng kuwi manggoné ana ing kraton! 9 Apa sejatiné sing kepéngin kokdeleng, yèn kowé padha marani Nabi Yohanes Pembaptis? Apa arep ndeleng nabi? Iya pancèn! Nabi Yohanes kuwi malah ngungkuli nabi! 10 Sebab iya Nabi Yohanes kuwi sing disebut ana ing Kitab mengkéné: Pangandikané Gusti Allah: 'Iki utusan-Ku. Aku ngutus utusan-Ku ndhisiki lakumu, supaya ngrata dalan sing bakal kokambah.' 11 Padha titènana! Sajagad iki ora ana wong sing ngungkuli Nabi Yohanes Pembaptis. Senajan mengkono wong sing pangkaté cilik dhéwé ana ing Kratoné Allah iku ngluwihi Nabi Yohanes Pembaptis. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. U : (ngidungaken KJ 473b) MARANATHA, MARANATHA, MARANATHA! RENUNGAN "GUSTI RAWUH MILUJENGAKEN KITA" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang ngantu-antu Gusti Allah kalayan rumeksa miwah gumregah mboten tilem ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Cihnaning raos sokur ingkang badhé kita aturaken ing salebeting pangibadah arupi pisungsung, linandhesan Sabdanipun Gusti kadosdéné ingkang sinerat ing Mazmur 54:8, "Kawula lajeng badhé nyaosaken kurban konjuk dhateng Paduka kalayan bingahing manah, sarta memuji dhumateng asma Paduka, awit saking kasaénan Paduka. " Komisi Liturgika GKJ Kabluk Semarang -- 5
Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 186. URIP KANG SAMESTHINÉ Urip kang samesthiné, lamun tansah ngucap sokur, nèng ngarsané Sang Kristus, tan pantes takabur. Reff. Jroning susah lan bungah sadhéngah kaanan, aku angidung memuji sokur, yéku karsa-Nya ! (bokor pisungsung kaaturaken majeng) Nadyan prahara nempuh sarta ombak anyempyuh, aku trus muji sokur, konjuk mring Gustiku. Reff. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. Komisi Liturgika GKJ Kabluk Semarang -- 6
BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 158. DITANSAH PADHA BUNGAHA Ditansah padha bungaha, wit antuk tentrem-raharja. Gustimu ngreksa slamanya, saparaning lakunira. Tansah bungah ing patunggilané Gusti, tansah bungah, wit sinung gesang sejati. Komisi Liturgika GKJ Kabluk Semarang -- 7